গুৱাহাটীৰ তৰুণৰাম ফুকন ইনড'ৰ ষ্টেডিয়ামত অহা ১৯-২১ জুলাইত দ্বিতীয় ফেডাৰেচন কাপ ৰোলবল চেম্পিয়নশ্বিপ অনুষ্ঠিত হ'ব। অসম ৰোলবল সন্থাৰ উদ্যোগত ৰাষ্ট্ৰীয় পৰ্যায়ৰ এই প্ৰতিযোগিতাখন আয়োজন কৰা হ'ব।
এই উদ্দেশ্যে ইতিমধ্যে ৰাজ্যিক সন্থাই সকলো ধৰণৰ যাৱতীয় প্ৰস্তুতি গ্ৰহণ কৰিছে বুলি জানিব পৰা গৈছে। উল্লেখযোগ্য যে এই মেগা ইভেণ্টটোৰ বাবে জনপ্ৰিয় গায়ক শিল্পী জুবিন গাৰ্গক ব্ৰেণ্ড এম্বেছাডৰ হিচাপে লোৱা হৈছে।
সন্থাৰ ৰাজ্যিক সম্পাদক ভূমিধৰ বৰ্মনে জনোৱা মতে, অংশগ্ৰহণকাৰী দলবোৰৰ ভিতৰত আছে- ল'ৰাৰ শাখাত অসম, মহাৰাষ্ট্ৰ, উত্তৰপ্ৰদেশ, ৰাজস্থান, জম্মু-কাশ্মীৰ, দিল্লী, ছট্টিশগড়, ঝাৰখণ্ড আৰু ছোৱালীৰ শাখাত অসম, মহাৰাষ্ট্ৰ, উত্তৰপ্ৰদেশ, ছট্টিশগড়, ৰাজস্থান, জম্মু-কাশ্মীৰ, হাৰিয়ানা, তামিলনাডু আৰু মধ্যপ্ৰদেশ।
প্ৰতিযোগিতাখন সফলতাৰে অনুষ্ঠিত কৰাৰ বাবে অসম ৰোলবল সন্থাই সমূহ ক্ৰীড়া প্ৰেমী ৰাইজৰ সহায়-সহযোগ কামনা কৰিছে।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
